Woking

Woking er en stor by og verdslig sogn i grevskapet Surrey i England. Den ligger i den vestre delen av grevskapet, omkring 30 minutters reise med tog til Waterloo stasjon i London.«Hot Spot: Woking» . The Independent (London). 14. april 2004 Woking ligger 37 km sørvest for Charing Cross, i sentrale London. Byen ligger i den sørvestlige utkanten av Stor-Londons urbane område og er innenfor Londons pendlerbelte. En stor del av befolkningen pendler enten til London eller til Heathrow lufthavn. Byen Woking, uten de omliggende distriktene, har en befolkning på 62 792 innbyggere (2011).«Surrey County Council census data»   (PDF). Med hele det administrative distriktet Woking utgjør befolkningen 99 500 innbyggere (2011).«Population – Woking Borough Council» . Woking.gov.uk.

 Beskrivelse 
Byen oppsto rundt en jernbanestasjon som ble anlagt på 1800-tallet for å fungere som krysningspunkt mellom to jernbanelinjer. Den ene av dem gikk til Brookwood gravlund, som ble opprettet av London Necropolis Company som avlastningskirkegård for London. Woking fikk senere Storbritannias første krematorium, i 1878.

Det forelå planer om å flytte grevskapsadministrasjonen for Surrey til Woking. Den ligger per i dag i Kingston, men den byen er overflyttet fra Surrey til Stor-London.

Den mest kjente fotballklubben i byen er Woking FC. Fotballspilleren Michael Hale er fra Woking.

En annen kjent person fra Woking er H.G. Wells, som i sin bok Klodenes kamp lot marsboerne lande i byen. Det er reist en statue av en marsboer – etter Wells' beskrivelse – i sentrum.

Storbritannias første moské ligger i Woking, formgitt og bygget for dette formålet i 1889. Den er sunnimuslimsk.

 Referanser 

 Litteratur 
 Muir, Hugh (29. juni 2005): «Woking to teach London to be a world leader in tackling climate change», The Guardian
 Crosby, Alan (2003): A History of Woking, Phillimore

 Eksterne lenker 


 Woking Borough Council 

Kategori:Byer i Surrey
Kategori:Surrey 
Kategori:Distrikter i Sørøst-England